मुख्यमंत्री अखिलेश यादव जहां अपनी सरकार की खूबियों का डंका पीट रहे हैं और विपक्ष पर हमलावर हैं वहीं वह अपनो को नसीहत देने का भी कोई मौका नहीं छोड़ते हैं। औरया में संबोधन के दौरान अखिलेश की बेबाकी साफ दिखाई दी जहां उन्होंने कहा कि सरकार और संगठन मिलकर काम करेंगे तो जन समस्याओं का निराकरण होने में देर नहीं लगेगी। समाजवादी पार्टी सरकार ने पहले ही दिन लोकतंत्र को बहाल किया और जनता तथा सरकार के बीच की दूरी खत्म की। इससे पूर्व तो बसपा मुख्यमंत्री से मिलना तो दूर उनके आवास की सड़क के पास से गुजरना भी सम्भव नहीं था।